open-index/open-wikipedia-markdown huggingface dataset:
Oryza sativa

El **arrós** (**Oryza sativa**) es una especii pretenecienti a la família las gramíneas (Poáceas), cuyu frutu es comestibli i constitui la basi la dieta d'abati la metá la puebracion mundial. El su nutrienti prencipal sonin los idratus de carbonu, enque tamien aporta proteínas (7%), mineralis i, en estau natural, albondu vitaminas.

Escomençó a cautival-si ala vezi en varius paisis hazi mas de 6 milenius. Dos especiis d'arrós se domesticarun, el arrós asiáticu (*Oryza sativa*) i el africanu (*Oryza glaberrima*).

El cautivu de secanu s'entroució en Japón i Corea aprossimadamenti nel 1000 e. C. El posteriol arrós d'enundacion en agricurtura entensiva hue en Corea entri 850 a 500 e. C., i passó al Japón polos Yayoi sobri el 300.

O. sativa s'adató nel meiu-esti uropeu i el Mediterráneu acia el 800. Los árabis lo llevarun a la Península Ibérica quandu la conquistarun en 711. Endespues la metá el sigru XV, el arrós llega a toa Itália i alogu a Fráncia, destendiendu-se a tol continenti duranti las grandis esploracionis uropeas. En 1694, el arrós llegó a Carolina el Sul, probablementi originariu de Madagascal. Los españoles llevarun el arrós a Sudamérica a prencipius el sigru XVIII.
Sus scrofa domestica

El **cerdu** (*Sus scrofa domestica*) es una especii de mamíferu artiodáctilu de la família Suidae. Es un animal domésticu gastau ena alimentacion umana por angunas culturas. El su nombri científicu es **Sus scrofa domestica**, enque angunus autoris lo denominan Sus domesticus o Sus domestica, reservandu Sus scrofa pa el jabalí. Hue domesticau hazi unus 5.000 añus. S'alcuentra en abati tó el mundi. La destincion entri el cerdu silvestri i domésticu es chiquinina i en angunas partis del mundu (por ejemplu en Nueva Zelanda) el cerdu domésticu s'á conviltiu en cimarron. Los cerdus cimarronis puein causal dañus sustancialis al ecosistema. La família de los suidos tamien enclui alreol de 12 deferentis especiis del cerdu silvestri, crassificadas tamien embaju el géneru Sus.
Ovis orientalis aries

La **oveja doméstica** (**Ovis orientalis aries**) es un mamíferu cuadrúpedu ungulau rumianti domésticu, gastau comu ganau. S'originó a partil el domesticaeru del muflón en Orienti Próissimu acia el IX mileniu a. C. con el ojetivu de regorçal la su piel, lana, carni i la lechi las hembras. Tienin una longeviá de 18-20 añus.
La su carni i lechi se regorçan comu alimentu. Cona lechi puein elaboral-se derivaus lácteus, entri los que destaca el quesu. Cona su lana s'elaboran destintus produtus, especialmenti ropa. El cueru es otru suprodutu ampliamenti gastau.

La cría i el gastaeru destus animalis por parti el ombri se conoci como ganadería ovina.
Esuatini

El **Reinu de Esuatini** (*Umbuso weSwatini* en suazi) es un país sin salía al mari assitiau nel sul d'África (unu los mas pequeñus del continenti), enas estribacionis orientalis delos Montis Drakensberg, entri Sudáfrica (al oesti) i Mozambiqui (al esti). Acibi el su nombri dela tribu suazi, una etnia bantú.

La capital almenistrativa es Mbabane, huendu Lobamba la capital real i legislativa. Hueraparti, la ciá mas puebrá es Manzini.

El 30% de la su puebración tien la malotia del VIH i estu, uníu a l'alta tasa de infeción que tien el virus en esti país, hazi qu'en Esuatini la esperança de via sea mu baja: namás 48 añus. 

## Referencias
Lesotu

El **Réinu de Lesotu** (en sesotho *Muso oa Lesotho*, en ingrés *Kingdom of Lesotho*) es un país chiquininu y montañosu del sul d'África, assitiau comu un enclavi endretu de Sudáfrica. Enantis alcibia el nombri de *Batusolandia*. La su capital es Maseru. Tamién, es el tercer país con mas homicidiu del mundu con una tasa d'41,2. 
## Devision almenistrativa

El réinu de Lesotu s'alcuentra deviiu en 10 distritus:

{| align=center
|- valign=top
|+**Devisionis almenistrativas del país:**
|
|
Ciá del Cabu

**Ciá del Cabu** (afrikáans: *Kaapstad*; xhosa: *Ikapa*; ingrés: *Cape Town*) es la segunda ciá mas puebrá de Sudáfrica al atrás de Johannesburgo. Horma parti la municipaliá metropolitana de Ciá del Cabu. Es la capital la Província Ociental del Cabu, assín comu la capital legislativa de Sudáfrica, ondi s'assitian el Parlamentu Nacional i algotras sés gubernamentalis. Ciá del Cabu es famosa pol su puertu. Es el destinu turísticu mas populal del país. Tien 3.481.156 abitantis.
2010

**2010** hue un añu qu'encetó en viernis sigún el calandáriu greogorianu.
## Hechus
* 1 jeneru: España asumi la presiencia el Conseju la Union Uropea sucediendu a Suécia.
* 12 jeneru: un terremotu en Aití destruyi la capital, Puertu Préncipi.
* 27 hebreru: terremotu en Chili.
* 7 marçu: elecionis en Iraq.
* 29 marçu: atentaus nel Metru de Moscú, en Rússia.
* 15 abril: la erucion del volcán Eyjafjalla en Islándia lança ceniças al cielu que paraliçan el tránsitu aéreu del norti d'Uropa.
* 22 abril: nel Golfu de Méjicu, la planta Deepwater Horizon de la BP se sumergi nel mari escomençandu un derrami de pretróleu.
* 6 mayu: elecionis en Réinu Uniu. 
* 31 mayu: en áuguas enternacionalis cerca la Franja de Gaza, huerças melitaris d'Israel atacan un convoi de barcus d'ativistas pro-palestinus.
* 11 júliu: la selecion de fubu d'España gana el Mundial 2010.
* 11 júliu: ataqui terrorista en Kampala, capital d'Uganda.
* 5 agostu: se derrumba una mina en Chili, queandu entallaus 33 minerus, que sedrán rescataus posteriolmenti.
* 5 setiembri: altu el huegu la banda terrorista ETA.
* 12 setiembri: Estaus Unius gana la medalla d'oru nel Mundial en Turquia.
* 10 outubri: Se deviin las Antillas Nerlandesas en Curaçau i San Martín.
Arcangelo Corelli

**** (Fusignano,  17 Hebreru de 1653 - † Roma, 8 Jeneru de 1713) hue un violinista i compositol italianu de música barroca.

## Atihus
Triticum

El **Trigu** (*Triticum*) es el nombri que desina al conjuntu cerealis, cautivás i silvestris, que pretenecin al géneru *Triticum*; sonin prantas anualis la família las gramíneas, ampliamenti cautivás en tol mundu. La parabra trigu se refieri a la pranta i a las sus semillas comestiblis.

El trigu (de colol amarillu) es unu los tres granus mas ampliamenti proucius nel mundu, junta el millu i el arrós, i el mas ampliamenti consumiu pol ombri ena cevilizacion ociental dende l'antigüeá. El granu del trigu es gastau pa hazel harina, harina entegral, sémola, cervécia i una gran varieá de produtus alimenticius.
Región de León

El **País Leonés**, **Región Leonesa** o **Región de León** es una región hormá polas provincias de León, Çamora i Salamanca, que huerun l'antiguu Reinu de León. Ogañu horma parti dela comunidá utónoma de Castilla i León.

## Vel tamién
* Región de Graná
* León
Niccolò Machiavelli

**Niccolò Machiavelli** (Floréncia, 3 mayu de 1469 - 21 juñu de 1527) hue un pensaol políticu i un escrebiol italianu. 

Participó ena via política floréntina ativamenti i realizó huncionis gubelnativas i dipromáticas ata que hue apartau del poel pola família los Médici. El su pensaeru se carateriza por un conflitu entri ética i l'acion política. Generalmenti s'á resumiu el su pensaeru cona frasi *El fin justifica los meyus*.
Primavera

La **primavera** es una de las quatru estacionis de las zonas templás, la transicion entri el iviernu i el veranu. Astronómicamenti, esta estacion escomiença con el equinociu de primavera (entri el 20 i el 21 de marçu en el emisferio norti, i entri el 22 y el 23 de setiembri nel emisferio sul), i acabija con el solsticiu de vranu (alreol del 21 juñu nel emisferiu norti i el 21 diziembri nel emisferio sul).
Otoñu

El **otoñu** es una las estacionis del añu. Astronómicamenti, escomiença con el equinociu d'otoñu (entri el 21 o el 20 marçu nel emisferiu sul i entri el 22 i el 23 setiembri nel emisferiu norti), i acabija con el solsticiu d'ibielnu (alreol del 21 juñu nel emisferiu sul i del 21 diziembri nel emisferiu norti ).
Túnis (ciá)

**Túnis** (en árabi: تونس, *Tūnis*‎) es la capital la Repúbrica de Túnis dende que los almohadis le dieran essi entítulu en 1159 i la dinastia los hafsidas confilma-si el su estatu en 1228. Tamien es la capital la gobernacion omónima dende la su criacion, en 1956. Es el centru las ativiais endustrialis, comercialis, culturalis, políticas i almenistrativas del país. Tien 728.453 abitantis.
Gravedá

La **gravedá**, en física, es una las quatru interacionis hundamentalis. Origina l'aceleracion qu'esperimenta un ojetu enas cercanias dun praneta o satéliti.

Por efetu la graveá tenemus la sensacion de pesu. Si estamus nun praneta i no estamus embaju el efetu d'otras huerças, esperimentaremus una aceleracion dirigia aprossimadamenti acia el centru del praneta

Tamién se denomina huerça gravitatoria, huerça gravedá, interacion gravitatoria o gravitación.
Insecta

Los **insetus** son una crassi animalis invertebraus, del filu los artrópodus, caraiterizaus por presental un par d'antenas, tres paris de patas i dos paris d'alas (que puein estal reduzias o no essestil). La céncia qu'estúdia los insectus se llama Entomologia.
Aletismu

El **aletismu**, (en griegu αθλος *athlos*, *luchi*), es un deporti que s'asiaja dun conjuntu de disciplinas agrupás en carreras, saltus, lançamientus, prebas combinás i marcha. Es el arti de superal el rendimientu los aversarius en velociá o en resistencia, en distancia o en artura.

El númeru de prebas, ya seya endividualis o en equipu, á variau con el tiempu i las mentaliais. El aletismu es unu  los pocus deportis practicau universalmente, ya seya nel mundu aficionau o en albondu competicionis a tolos nivelis. La simpliciá i los pocus meyus necessarius pala su prática endilgan en parti esti déssitu.

Los primel vestigius las competencias aléticas se remontan a las cevilizacionis antíguas. La disciplina hue desarrollándu-se a lo largu los sigrus, dende las primel prebas ata la su reglamentacion.
Cannabis sativa

**Cannabis sativa** (*marihuana*) es una especii erbácea con propieais sicoativas. Es una pranta anual provinienti las cordilleras del Himalaya, en Ásia. Los sus gastaerus van dende l'apricacion testil o alimentaria nel casu las varieais sin conteniu de THC, ata comu sustancia sicoactiva enas varieais enbaju los nombris de marihuana (cogollu) o hachís (la su resina). Debiu a las sus propieais sicoativas, es una las pocas prantas cuyu cautivu s'á atarugau o restringiu en albondu paisis.
George R.R. Martin

**George Raymond Richard Martin** (Bayonne, Estaus Uníus, 20 setiembri de 1948), conociu comu **George R. R.Martin** i a vezis polos sus fans comu GRRM, es un escreviol i guionista estauniensi de literatura fantástica, céncia ficion i terrol famosu por sel el utol de la serii de novelas *Song of Ice and Fire* (*Cancion de yelu i huegu*).

## Obra
### Novelas
* *Dying of the Light* (1977)
* *Windhaven* (1981, con Lisa Tuttle)
* *Fevre Dream* (1982)
* *The Armageddon Rag* (1983)
* *A Song of Ice and Fire* (serii)
* *Hunter's Run* (2007)

### Relatus
* *Night of the Vampyres*, originalmenti en ''Amazing'', 1975, 
* "The Skin Trade" (1989) 
* "The Hedge Knight" (1998)
* "The Sworn Sword" (2003)
* "Shadow Twin" (2005, con Gardner Dozois i Daniel Abraham)

### Literatura enfantil
* *The Ice Dragon* (1980)

### Colecionis
* *A Song for Lya* (1976)
* *Songs of Stars and Shadows* (1977)
* *Sandkings* (1981)
* *Songs the Dead Men Sing* (1983)
* *Nightflyers* (1985)
* *Tuf Voyaging* (1987)
* *Portraits of His Children* (1987)
* *Quartet* (2001)
* *GRRM: A RRetrospective* (2003)

### Editol
#### ''Wild Cards''
* *Wild Cards I* (1987)
* *Wild Cards II: Aces High* (1987)
* *Wild Cards III: Jokers Wild* (1987)
* *Wild Cards IV: Aces Abroad* (1988)
* *Wild Cards V: Down & Dirty* (1988)
* *Wild Cards VI: Ace in the Hole* (1990)
* *Wild Cards VII: Dead Man's Hand* (1990)
* *Wild Cards VIII: One-Eyed Jacks* (1991)
* *Wild Cards IX: Jokertown Shuffle* (1991)
* *Wild Cards X: Double Solitaire* (1992) 
* *Wild Cards XI: Dealer's Choice* (1992)
* *Wild Cards XII: Turn of the Cards* (1993)

* *Wild Cards: Card Sharks* (1993)
* *Wild Cards: Marked Cards* (1994)
* *Wild Cards: Black Trump* (1995) 

* *Wild Cards: Deuces Down* (2002)
* *Wilds Cards: Death Draws Five* (2006)

#### Otrus
* *Warriors* (TBA)
* *Songs of the Dying Earth* (TBA)

## Referencias


## Atijus p'ahuera
Partido Socialista Obrero Español

El **Partido Socialista Obrero Español** o **PSOE** (en estremeñu *Partiu Socialista Obreru Español*) es un partiu políticu español, d'ideologia socialdemócrata.

Hue hundau en 1879 por Pablo Iglesias, nun prencipiu comu partiu marxista de la crassi obrera, socialista revolucionariu, enque volucionará a tendencias reholmistas. Finalmenti, con Felipe González, nel 28º Congresu del partiu, en 1979, se termina acetandu la economia de mercau, renunciandu al marxismu. Nel intri que se consiguia la universalizacion de servicius socialis básicus, como la saniá, la educacion i las pensionis, adotaba una política económica que hue calificá por angunus utoris como socioliberal, eniciandu el processu de privatizacion de setoris públicus económicus del Estau.

Es unu los dos partius políticus mayoritarius d'España, juntu con el Partido Popular. Dende las elecionis generalis celebrás el 20 noviembri de 2011 es el partiu ena opossición. El PSOE á gobernau España duranti la mayol parti del régimin constitucional eniciau en 1978 (basau nuna monarquia parlamentaria), conas presiencias de Felipe González Márquez i José Luis Rodríguez Zapatero.

Holma parti del Partiu Socialista Uropeu i de la Internacional Socialista. La su organizacion juvenil sonin las Juventudis Socialistas d'España. Posei el récord en númeru de votus i tamien en porcentaji otenius en unas elecionis generalis en España: 11.288.698 votus (43,87 %) enas elecionis generales de 2008, i un 48,11 % (10.127.392 votus) enas Elecionis generalis d'España de 1982.

El PSOE está deviiu en federacionis, una por ca comuniá autónoma. La federacion estremeña del PSOE á gobernau la comuniá dendi la criación desta en 1983 i ata 2011. Tamien gobielna en albondu monícipius desta. El su presienti, Guillermo Fernández Vara, hue tamién presienti la Junta d'Estremaúra entri 2008 i 2011.
Concepción (Chili)

**Concepción** es la ciá capital de la VIII Región del Biobío, la su area urbana es la mayol i es la prencipal ciá del Centro-Sul de Chili. Concepción tuvu nacéncia nel 5 de otubri de 1550 pol el conquistaol estremeñu Pedro de Valdivia, conquistaol de Chili. La puebración d'Concepción es de 216,061 abitantis (huenti:Censu 2002 - INE) i es la 11º mayol ciá de Chili, por si mesma. La su densiá de puebración es (975,0 ab/qm²), i la su supifícii es 221.6 km². La conurbación comprende comunas comu Talcahuano, San Pedro de la Pas, Hualpén, Chiguayante, Penco, Tomé, Lota, Coronel, Hualqui i Concepción, como aglomeración urbana con una puebración dunus 889.725 abitantis (2002 INE).

## Galería

File:Arco de Medicina UdeC.jpg|Arco de la Univelsiá de Concepción
File:Moderno Edificio en Concepción.jpg|Torre Andes
File:Desembocadura del Biobío.jpg|Ríu Biobío
File:Ex Catedral de Concepción.jpg|Catedral de Concepción después de 1939
File:Biobus01.jpg|Biobús
File:Hotel El Araucano.JPG|Hotel El Araucano
File:Plaza de Armas Concepción.jpg|Praça d'Armas de la ciá


## Ciáis helmanás
*  Cascavel, Brasil
*  Belén, Cisjordania - Territorius Palestinus
*  Guayaquil, Equadol
*  Rosario, Argentina
*  La Plata, Argentina
*  Auckland, Nueva Zelanda
*  Sucre, Bolívia
*  Caracas, Veneçuela

## Referéncias
* Ida Stevenson Weldon Vernon (1969) Pedro de Valdivia, Conquistador of Chile, Greenwood Press
* John Milton Nickles, Marie Siegrist (1965) Bibliography and Index of Geology Exclusive of North America, Geological Society of America, v.28

## Guipa tamién
* Gran Concepción

## Atijus

* Ilustre Municipalidad de Concepción (castellanu)
* Biblioteca Municipal de Concepción (castellanu)
* Zoológico de Concepción (castellanu)
* Masoneria en Concepción, Gran Logia Nacional de Chile (castellanu)
* Vista satelital de Concepción (castellanu)
* Diario de Concepción (castellanu)
* Reportes del tráfico del Gran Concepción (castellanu)
* Encyclopedia Britannica — Concepción (ingrés)
Balonmanu

El **balonmanu** (en ingrés *handball*) es un deporti de pelota juegau entri dos equipus. Ca equipu s'asiaja de 14 juegaoris, los cualis ebin enscribil-si nel ata de partiu. De ca equipu salin al terrenu de juegu 7 juegaoris (6 i 1 porteru). El ojetivu el juegu es consiguil endilgal la pelota cona manu ena porteria el equipu rival. El equipu qu'endespues el partiu, que se devii en dos partis de 30 minutus, aiga lograu mas golis resulta ganaol, pudiendu dal-si tamien el enpati.
Partido Popular

El **Partido Popular** o **PP** (*Partiu Populal* en estremeñu) es un partíu políticu español, definiu comu *centru reholmista*, edenteficau populalmenti cona derecha conservadora. Hue hundau en 1989, i sigún las sus propias estimaciones, cuenta con mas de 800.000 afiliaus, huendu el partiu políticu con mas afiliaus d'España.
Esti partiu tien el su origin en Alianza Popular quandu s'unió con el Partido Demócrata Popular i el Partido Liberal en 1989.
Es unu los dos partius mayoritarius d'España, junta el Partido Socialista Obrero Español. Ogañu es el partíu más importanti dela oposición del Estau Español, amás de gobelnal varias comunidais autónomas, assín comu en Ceuta i Melilla. Es el segundu que mas vezis á gobelnau el país dende el restablecimientu de la democracia, al atrás del PSOE.

Tien delegacionis regionalis en ca comuniá autónoma i en várius paisis, entegrás ena comuniá española d'estus.
Holma parti del Partiu Populal Uropeu (PPE), de la Internacional Demócrata de Centru (IDC), i de la Union Internacional Demócrata (IDU). La su organizacion juvenil sonin las Nuevas Generaciones del Partido Popular (NNGG).
Nel su Congressu Nacional de 2008, Mariano Rajoy hue reelegiu Presienti Nacional i María Dolores de Cospedal, Secretaria General.
Iker Casillas

**Iker Casillas Fernández** (Móstoles, España, 20 mayu de 1981) es un fubulista español. Es el porteru i capitán del Real Madrid, de la Primel Devisión d'España, i dela Seleción de fubu d'España, cola que consiguió el entítulu la Urocopa 2008, la Copa del Mundu en 2010 i la Urocopa 2012.

Á siu Mejol Porteru del Mundu enos añus 2008, 2009 i 2010. Albondu medius lo consieran el mejol porteru ogañu.
Utah

**Utah** es un estau delos Estaus Uníus.

La su capital es Salt Lake City.

La su religión prencipal es la mormona. Abati el 60% la puebración d'Utah la pratica.

## Referencias
John Locke

**John Locke** ( 29 agostu de 1632 - 28 outubri de 1704) es un filósofu ingrés, considerau el pairi el liberalismu.

Esfiendi que la soberania emana del puebru; que la propieá, la via, la libertá i el derechu a la feliciá sonin derechus naturalis de los ombris, anterioris a la constitucion de la socieá. El Estau tien comu prencipal ojetivu protegel essus derechus, assín comu las libertais endividualis de los ciaanus. Tamien crei qu'el gobielnu ebi estal constituiu por un rei i un parlamentu. Pa él, el soberanu ebi estal por embaju de las leis, i devii el poel ejecutivu al poel legislativu, enque no palra del poel judicial. Esta devision de poeris sedrá mas tardi esarrollá por Mostesquieu.
Monzón

**Monzón** es un monicípiu assitiau ena província de Güesca, en Aragón, España. Tien 17.115 abitantis nun ária de 155,01 qm² i una densiá de puebración de 110,41 ab./qm².

## Ciais gelmanás

* Barcelona, España
* Muret, Fráncia

## Referencias
Formientu

**Formientu**, “revista de lliteratura mui moza”, es una revista literária en asturianu, derigia por Inaciu Galán y González i editá por XAREOS!, que tuvu nacéncia en otubri 2006 cona golilla de dal vos a los escrevioris mas nuevus. El su primel númeru tuvu una tirá de 500 ejempraris i contó con 26 utoris en total. Se trata duna revista prural, con testus en versu i prosa, que espubrican unu o dos númerus ca añu. El requisitu que cumprin los que participan en Formientu es vél naciu entre el 1977 i el 1988.
 
Por causu el presentaeru los diversus númerus, entangan recitalis i leturas en librerias asturianas.

## Númerus
Llevan pubricaus ochu númerus, huendu el últimu dobli. El segundu, entitulau *La narrativa más moza*, salió por mó de la XXVIII Semana la Letras Asturianas en el que participarun 19 narraoris nuevus.
 
El tercel númeru, de setiembri de 2007, tuvu a 10 utoris que participarun con testus eróticus.  El siguienti númeru se sacó en Noviembri 2008. 

Agañu andan apreparandu el próssimu númeru 9.

## Léngua
La revista es una referéncia la literatura nueva en asturianu por espurril pa Astúrias las criacionis literárias jovin. La léngua ena que espubrican es quasique siempri el asturianu, enque aliquandu ain testus sacaus en lionés i estremeñu.

## Utoris
*Ricardo Candás (Gijón, 1977)
*José Ángel Gayol (Mieres,1977)
*Pablo Rodríguez Medina , (L'Entregu, 1978).
*Héctor Pérez Iglesias (Llanera, 1978)
*Jorge Fernández García (Ovieu, 1978)
*Pablo Rodríguez Alonso (Gijón, 1979)
*Ana Vanessa Gutiérrez (Urbiés, 1980)
*Alejandra Sirvent (Pravia, 1980)
*Elizabeth Felgueroso (Llangréu, 1980)
*Henrique Facuriella (Blimea, 1980)
*Pablo X. Suárez (Siero, 1981)
*Iris Díaz Trancho (Gijón, 1981)
*Xabel de Cea Gutierrez (Llanes, 1982)
*Carlos Suari Rodrigue (Avilés, 1982)
*Iván Cuevas (Gijón, 1982)
*Diego Aldebarán (Gijón, 1982)
*Rubén d'Areñes (Siero, 1983)
*Damián Barreiro (Pontevedra, 1984)
*Ana Gayol (Avilés, 1984)
*Rubén Magadán Cosío (Siero, 1985)
*Sergio G. Camblor (Siero, 1985)
*Inaciu Galán y González, (Gijón, 1986)
*Benxa Pérez (Gijón, 1986) 
*Verónica Canel
*Nicolás V. Bardio (Ovieu, 1987)
*Vítor Suárez Piñero (Ovieu, 1988)
*Ismael Carmona Garcia, (Baajós, 1986). 
*Adrianu Martín (Ponferrada, 1986).

## Atijus
Xareos!
Calru I d'España

**Calru d'Áustria**, o Habsburgu (Ganti, 24 hebreru de 1500 – Monasteriu de Yusti, 21 setiembri de 1558) hue Rei d'España con el nombri de Calru I (1516 -1556), el primel que unió ena su pressona las coronas de Castilla, Aragón i Navarra, i Emperaol del Sacru Empériu Romanu Germánicu como Calru V (1520-1558), llamau César, el César Carlos o La Su Majestá Cesárea.

Iju de Juana I de Castilla i Felipe el Hermoso, i ñetu por via paterna de Maximilianu I d'Áustria (Habsburgu) i María de Borgoña (de quienis eredó los Paisis Bajus, los territorius austríacus i derechu al tronu emperial) i por vía materna de los Reis Católicus, de quienis eredó Castilla, Navarra, las Islas Canárias, las Indias, Nápoli, Sicilia i Aragón.
Glotocidiu

El **glotocídiu** (del griegu *γλῶττα* “léngua” i del latín *caedĕre* “matal”) es el términu con que se mienta al chacineu duna lengua por diversas causas. Tamien le se llama **etnocídiu lingüísticu**.

## Causas del glotocídiu
Quandu una léngua se halla en situacion de desprotecion legal, política o social o toas tres cosas a la ves, el ária enque estóricamenti se palrava dicha léngua acontina a marmal ata que se despareci del tó.

La dañá pogressiva que hazi una situacion de diglóssia tocanti a una léngua con menus recursus pa sustenel-se prevoca que los falantis acabin descogiendu dentre dambas a dos lénguas, aquella que goza de prestígiu social i cultural mayoris.

Las leis que defiendin una política lingüística de protecion no garantizan la continuiá duna léngua entre que no le se dé un sostribu aparenti i devulgativu que enpia esbarrungal-se ante una léngua mayoritária o una léngua de mayol prestígiu.

La criacion de mitus socialis que descareçan la utiliá dunas lénguas ante otras çalean la situacion de lénguas arreconchinás con pocus falantis.

La enseñança de lénguas de prestígiu frenti a lénguas vernáculas hazi que al cabu los añus los alunus se desaculin de las lenguas maternas i gastin mas las deprendias enos centrus.

En ocassionis, políticas agressivas i breaoras comu las esprimentás enos regimin totalitárius hazin que se achacinin lénguas vernáculas de mó repressivu i encatrapillau. Esti hue el casu las lénguas vernáculas en España en el regimin franquista, andi se hizu un esgalaçu enportanti con el gallegu, el vascu o el portugués en Estremaura.

## Atijus
J. Ma. Sánchez Carrión, ''La nueva sociolingüística y la ecología de las lenguas''
Navalmoral dela Mata

**Navalmoral dela Mata** es un monicipiu i villa d'Estremaúra, assitiau ena provincia de Caçris, huendu la tercel ciá mas puebrá dela provincia. Es la capital dela comarca de Campu Arañuelu. Tien 17.309 abitantis.

## Referencias


## Atijus p'ahuera
Barbaus

**Barbaus** es un país insulal assitiau entri el mari Caribi i el océanu Atlánticu, pretenecienti a las Antillas Menoris. Se carateriza por sel el trecel país mas desarrollau d'América, endespues namás d'Estaus Unius i Canadá; amás del primel país ena que la huerça la puebracion es de raça negra en promedial un éndici de desarrollu umanu mu altu.

## Atijus
Benetice

**Benetice** es un puebru dela Repúbrica Checa ena región de Vysočina. Tuvía 37 habitantis.

## Referencias


## Atijus
Timol Oriental

**Timol Oriental** es un país assitiau nel suresti d'Ásia que ocupa la parti esti la isla de Timol (la otra parti preteneci a Indonésia). Hue coloña portuguesa hata 1975, quandu proclamó la endependencia. Enque Indonésia envadió el país hata 1999. Finalmenti, nel añu 2000 se convielti en endependienti al atrás dun referendum d'autodeterminacion.
## Atijus
José María Aznar

**José María Alfredo Aznar López** (Mairil, 25 hebreru de 1953) es un políticu español. Dende jovin participó en política endretu el partiu Alianza Popular (dende 1989 Partido Popular). Hue diputau por Ávila entre 1982 i 1986, i en 1987 se convilitió en presienti la Hunta Castilla i Lion hata 1989, quandu renunció pa sel candidatu pol su partiu ena elecionis generalis d'essi añu. Peru no es hata 1996 quandu gana las elecionis i es envestiu presienti con el apoyu los nacionalistas catalis, vascus i canarius. Duranti el su primel gobielnu destaca el privatizaeru d'impresas púbricas, la abolicion el servíciu melital obligatoriu, i una tregua cona banda terrorista ETA cona que s'establecierun contautus peru sin resultaus. En 2000 golvi a ganal las elecionis con mayoria asoluta. Duranti essa época destacan el undimientu el barco pretoleru *Prestige* que causó una gran catastrofi ecológica enas costas gallegas. España tamien participó enas guerras d'Afganistán en 2001 i d'Iraq en 2003, enque la gran huerça la puebracion no aprebava esta, llegandu el nivel de rechaçu al 90%.  Unus dias enantis de las elecionis de 2004, el 11 marçu uvu un gran atentau nunus trenis en Mairil. El 14 marçu las elecionis dan ganaol a José Luis Rodríguez Zapatero del PSOE. Endespues d'estu, Aznar se retiró de la via política ativa.

## Referencias
Umberto Eco

**Umberto Eco** (Alessandria, Italia 5 eneru de 1932 - Milán, Italia, 19 hebreru de 2016) es un escreviol i filósofu italianu, amás d'espertu en semiótica.

Tuvu nacéncia en Alessandria, nel norti d'Italia, i estuvu a estúdial filosofia i letras ena Universiá de Turín. Trebajó comu professol en várias univelsiais ata que en 1971 ocupó la cátedra de semiótica de la univelsiá de Boloña. Á escritu angunas novelas, destacandu *Il nome della rosa* espubricá en 1980, novela de misteriu ambientá ena Edá meia i que 6 añus endespues namás hue llevá al cini. Albondu de las sus otras obras tratan a tentu de semiótica, lingüística, estética i moralidá.
Añu lus

Un **añu lus** es la destáncia que recorri la lus nun añu. Equivali aprossimadamenti a 9,46 × 1012 km = 9.460.000.000.000 km, algu menus de 10 billonis de quilómetrus  (no s'ebi conhundil con millardus).
Mas específicamenti, un añu lus es la destáncia que recorreria un foton nun añu Julianu (365,25 dias de 86.400 s) a la velociá de la lus nel vaziu (299.792,458 km/s), a una destáncia infinita de cualesquiel campu gravitacional o campu manéticu.

Un añu lus es una uniá de longol, (es una meyia del longol del espaciotiempu asolutu einstenianu). En campus especializaus i científicus se prefieri el pársec (unus 3,26 añus lus) i los sus múltiplus palas destáncias astronómicas, mentris que el añu lus sigui huendu abitual en céncia populal i divulgacion. Tamien ain uniais de longol basás en otrus períous, comu el segundu lus i el minutu lus, gastás especialmenti pa descrevil destáncias endretu del Sistema Solal, pero normalmenti se gastan namás en trebajus de divulgacion, ya que en contestus especializaus se prefieri la uniá astronómica (unus 8,32 minutus lus).
## Referéncias
Mauriciu

**Mauriciu** (*Moris* en criollu mauricianu, *Maurice* en francés i *Mauritius* en ingrés), oficialmenti la **Repúbrica de Mauriciu**, es un país insulal assitiau al suloesti del océanu Índicu, a 900 km de las costas orientalis de Madagascal i aprossimadamenti a 3.943 km al suloesti de La Índia. Amás de la isla de Mauriciu, la repúbrica enclui las islas de San Brandón o Cargados Carajos, Rodrigues i las Islas Agalega. Mauriciu holma parti de las Islas Mascareñas, junta la isla francesa de La Reunion, a 200 km al suloesti.
## Atijus
Las Hurzis

**Las Hurdis** es una comarca d'Estremaúra, assitiá nel norti la província de Caçris. Está asiajá namás por 5 monicípius i 43 núcleus de puebracion, delos cualis 5 ya están despuebraus. Es unu los lugaris ondi mas se palra el estremeñu.

La comarca siempri s'á caraterizau pol su atrasu i polas duras condicionis de via de los sus abitantis. Albondu enteletualis denunciarun esta situacion al préncipiu del sigru passau, comu Miguel de Unamuno o Luis Buñuel, que derigió el decomuental *[[Las Hurdes, tierra sin pan]]* en 1933.

## Coltura
Las Hurdis conserva güena palti dela su herencia cultural.

Mu propiu es el Carnaval Hurdanu poblau de seris fabulosus, *el burru antrueju*, *el machu lanú*, *el obispu jurdanu*, *los mozus del guinaldu*... unius a un ricu folclori, a la arquitetura vernácula y al paisaji. P'allí tou el pueblu participa; es por esu por lo que se idi *Quien no se encarantoña no comi dela olla*.

## Monicípius

## Referencias
Edá Meia

La **Edá Meia**, **Edá Meya** o **Medievu** es el periodu estóricu de la cevilización ociental comprendiu entre el sigru V i el XV. El su escomiençu s'assitía convencionalmenti nel añu 476 cona caía del Empériu romanu d'ocienti i el su fin en 1492 con el descubrimientu d'América, o en 1453 cona caía del Empériu bizantinu, fecha que tien la ventaja de coincidil cona envencion de la emprenta (Biblia de Gutenberg) i con el fin la Guerra los Cien Añus.

Ogañu los estoriaoris del periou prefierin matiçal esta rutura entre Antigüeá i Edá Meia de holma qu'entre los sigrus III y VIII se palra d'Antigüedá Tardia, que vria siu una gran etapa de transicion en tolos ámbitus: eno económicu, pala sustitucion del mó de proucion esclavista pol mó de proucion feudal; eno social, pala desaparicion del concetu de ciaanía romana i la definicion de los estamentus meyevalis, eno políticu pala descomposicion las estruturas centralizás del Empériu romanu que dió passu a una dispersion del poel; i eno ideológicu i cultural pala asorción i sustitucion la cultura crássica polas teocéntricas culturas cristiana o islámica (ca una nel su espaciu).

Albondu vezis se devii en dos grandis perius: Temprana o Alta Edá Meia (sigru V a sigru X, sin una clara diferenciacion cona Antigüeá Tardía); i Baja Edá Meia (sigru XI a sigru XV), que a la su vezi puei deevil-se nen un periu de plenitú, la Plena Edá Meia (sigro XI al sigru XIII), i los dos últimus sigrus que presenciarun la Crisi la Edá Meia o del sigru XIV.
Amol

El **amol** (del latín, *amor, -ōris*)  es un concetu universal relativu a l'afiniá entre seris, definiu d'albondu holmas sigún las deferentis ideologías i puntus vista (científicu, filosóficu, religiosu, artísticu). Normalmenti s'enterpreta como un sentimientu, relacionau con el afehtu i el apegu, i resultanti i produtol duna serii d'emocionis, esperiencias i atituis. Con frecuéncia el términu s'asocia con el amol románticu. La su diversiá d'usus i senificaus, combiná con la complejiá del sentimientu enplicau en ca casu, hazi qu'el amol seya especialmenti difíci de definil dun mó consistenti. Las emocionis asociás al amol puein sel estremadamenti poerosas, llegandu con frecuéncia a sel irresistiblis. Con tó, el amol interpersonal se considera sanu o «verdaderu» quandu es contructivu pala personaliá, pa lo cual es endispensabli tenel una güena autoestima.
Santu Tomé i Préncipi

**Santu Tomé i Préncipi** es un país africanu asiajau por varias islas assitiás nel golfu Guinea, específicamenti al noroesti de la costa Gabón, mu cerca de la línia ecuatorial. Las islas de mayol enportancia sonin: Santu Tomé (São Tomé) i Préncipi.

Hue descubiertu nel sigru XV polos portuguesis, i hue coloña destus ata 1975, añu nel que poclamó la endependencia.

## Atijus
Taifa

La **taifa** [ˈtajɸa] (del árabi : طائفة ṭā'ifa “bandus”) era ca unu los reinus endependientis en que se gajó el antíguu Califatu de Córdova. Ena Península uvun numerosas taifas destintas endespues del desculagi el califa Hisham III en 1031 i el estruncamientu el estau andalusín.

Los continus luchis internus entre las razas musulmanas i los diferentis puebrus no musulmanis que apressionavan a ca noná el régimin produjun un encaimientu almenistrativu que se traduju ena endependéncia d’aquellus núclius puebracion mas grandis; assinque esta situacion hue aprovechá polos reinus cristianus del norti pa arrecuperal los territórius ispanus. No estanti, angunas taifas tuvun gran enportáncia, siendu las mas enportantis los reinus taifas de Baajós, de Toleu i de Çaragoça.
Argel

**Argel** (en árabi, الجزائر *Al-Ŷazā'ir*, *las islas*; en francés, *Alger*, en tamazight , *Ledzayer*) es la capital i la mayol ciá d'Argélia, i la segunda ciá mas puebrá del Magreb al atrás de Casablanca. S'estima qu'en 2010 la puebracion de la ciá es de 2.239.613 pressonas, i que tol área metropolitana está abitá por 4.375.000 pressonas. Argel está assitiá nel litoral mediterráneu i es el prencipal puertu del noroesti d'África en este mari.
Conocia como *Argel la blanca* pol blancu brillanti de los sus eificius guipaus dende el mari, nel su dia hue considerá como una de las ciais árabis mas románticas. Ogañu es una ciá moderna, cuyus eificius i avenias d'estilu colonial francés escomençarun a sel construius nel sigru XIX; la alcaçaba hue declará Patrimoñu la Umaniá pola Unesco nel añu 1992.
## Huentis
Francisco de Orellana

**Francisco de Orellana** (Trujillu, 1511 – 1546) hue un esploraol i conquistaol estremeñu de la época de la coloniçacion española d'América. Participó ena conquista del empériu inca i, eno posteriol, hue nombrau gobernaol en deversas puebracionis. Al atrás de la cantiá de saqueus que derigió acia puebracionis nativas, se le consideró como unu los conquistaoris mas ricus de la época.
En 1537 hundó la ciá de Guayaquil, la cual via siu destruia polos endígenas nativus en várias ocasionis i reassitiá por deferentis coloniçaoris españolis. Al añu siguienti recibió el títulu de Tenienti Gobernaol de Guayaquil. Alogu d'acabal la reconstrucion de la ciá ajiló pa Quitu i junta Gonzalo Pizarro organiçun una espedicion que terminaria con el descubrimientu del riu Amazonas.

Endespues de sobrevivil a la travesia del viaji pola Amazonia, golvió a España ondi hue acusau de traicion por cargus presentaus por Pizarro. Alugu de sel asueltu, organiçó otra espedicion, pero no contó con el capital ni cona aprevacion, por esta razon se dedicó a la pirateria i se derigió nuevamenti al Amazonas, ondi él i la huerça la su tripulacion espenun sin assitiamentu específicu a lo largu del riu. 

## Referencias
Antígua i Barbua

**Antígua i Barbua** es una nación hormá por un asiajamentu d'islas assitiá al esti del mari Caribi. Horma parti delas chiquininas Antillas cona isla de Guadalupe (Francia) al sul, Montserrat al suloesti, San Cristobal i Ñevis nel oesti i San Bartolomé al noroesti. Es biembru dela Mancomunidá de Nacionis.
## Atijus p'ahuera
Martin Luther

**Martin Luther** o **Martin Luteru** (Eisleben 10 noviembri de 1483 - Eisleben, 18 hebreru de 1546) hue un religiosu alemán, eniciaol la Reholma Protestanti.

Tuvu nacéncia endrentu duna família acomodá de campesinus. Estuvu a estúdial filosofia en Erfurt i alogu estuvu nun conventu d'agustinus. Tamien estudió luengas crássicas i teologia. Conoceol de las condicionis de la elésia de la época, enició el movimientu reholmaol en 1517 conas sus 95 tesis al tentu las endulgencias, ondi creticaba el gastaeru d'estas por parti la elésia. Condenás por Roma, nel Conciliu de Worms hue condenau al esiliu, pero el eletol de Sajonia le ofreció protecion. Alí escrevió albondu obras ondi esponia la su tesi.

El pensaeru religiosu de Luteru recibi el nombri de Luteranismu. Se carateriza por consieral a la fe sola como única holma de salvacion, sin que las güenas obras tuvieran valol angunu. El ombri no tien capaciá pa eligil entre el bien i el mal, Dios es el que salva a los ombris a través la grácia devina. Tamien es partidariu duna relacion mas pressonal cona Biblia, la parabra de Dios, i en la su libri enterpretacion. La Biblia agora se trauzirá a la luenga vernácula. Amás, landea una elésia mas igualitaria i una liturgia ena que los fielis puean participal.
Islas Salomón

Las **Islas Salomón** (en ingrés: *Solomon Islands*) sonin un país insulal endependienti d'Oceania, ena Melanesia. Holma parti la Mancomuniá Británica de Nacionis. El su territoriu está holmau por mas de 990 islas de dos archipiélagus: el archipiélagu omónimo, al sulesti de Papua Nueva Guinea, i las islas Santa Crus, assitiás al norti las islas Vanuatu.
Grenada

**Grenada** es un país insulal del mari Caribi qu'enclui las Granainas del sul. Está assitiau ena zona sulesti desti mari, al norti de Triniá i Tobagu i al sul de San Vicenti i las Granainas. La su capital es Saint George.
## Atijus
Pedro Cañada

**Pedro Cañada Castillo** (Calçailla,  Caçris, 22 hebreru de 1936) es un políticu i professol nuversitariu estremeñu. Ogañu es el secretariu general del partiu Extremadura Unida.

Pedro Cañada Castillo hue unu los hundaoris, al eniciu de la Transicion española, del partiu Acción Regional Extremeña, que pocu endespues s'entegraria ena coalicion, alogu partiu políticu, Unión de Centro Democrático. Elegiu senaol por Caçris pola UCD en 1977 i 1979, dexó el partiu, passandu del Grupu Centrista al Mistu el 17 noviembri de 1979, pa hundal Extremadura Unida.

Á siu alcaldi del su puebru, Calçailla. Tamien hue Consejeru d'Educacion ena Hunta d'Estremaúra.

La su carrera académica la realizó como professol de Filosofía ena Nuversidá Complutensi de Mairil. Tamien hue diretol del Gabineti d'Estúdius i Ativiais Culturalis de la Nuversidá Autónoma de Mairil. Es Dotol en Filosofía pola Nuversidá de Friburgo (Suiça) ena especialiá d'ética social. Espubricó en 1968 la su tesi dotoral entitulá "Derecho al Error".
## Referencias
Calçaílla

**Calçailla** (*Calzadilla* en castellanu i oficialmenti) es un monicípiu estremeñu assitiau nel noroesti la província de Caçris. S'assitia a 78 km de Caçris, i posei una puebracion de 478 abitantis. Aquí tuvun nacéncia Pedro Cañada Castillo i Pablo Gonzálvez.

## Referencias
Lei

La **lei** (del latín lex, legis) es una norma jurídica dictá pol legislaol. Es izil, un precetu estableciu pola autoriá competenti, en que se manda o proibi algu en consonancia cona justicia. El su encumprimientu trai aparejá una sancion.

Las leis sonin delimitaoras del libri albedriu las pressonas endretu la socieá. Se puei izil que la lei es el control esternu qu'essesti pala conduta umana, en resumin, las normas que rigin la muestra conduta social. Constitui una de las fuentis del Derechu, ogañu considerá la prencipal, que pa sel espedia, es mestel una autoriá competenti, es izil, el órganu legislativu.
Los 100 librus el sigru según Le Monde

**Los 100 librus el sigru** es una crassificacion de los librus consideraus como los cien mejoris del sigru 20, redatau ena primavera de 1999 por mé duna encuesta realizá pola cadena francesa Fnac i el periódicu Le Monde de París.

Escomençó comu una lista preminal de 200 títulus criaus por librerus i pedioristas, alogu votá por 17.000 francesis coma pergunta "¿Qué librus án queau ena su recordaera?" («Quels livres sont restés dans votre mémoire?»).

La lista de títulus acramaus mestura grandis novelas con puesía i teatru, assín comu comics. Las primel cincuenta obras dela listas huerun el tema dun ensayu de Frédéric Beigbeder, *The Last Inventory Before Liquidation*, ena que asseñalaba es su caraiti franco-céntricu.

__NOTOC__
## Los 100 librus el sigru

## Referencias
2009

**2009** hue un añu normal esmiençau en juevis nel calandáriu gregorianu.

## Acontecimientus
* 20 jeneru: Barack Obama se convileti nel 44º presienti el gobielnu los Estaus Unius.
* 29 abril: la Organizacion Mundial de la Salú (OMS) crassificó el broti de gripi porcina como de nivel d'alerta cincu, es izil, pandemia enminenti.
* 11 juñu: la OMS eleva essi nievel d'alerta a seis, arcançandu assín el grau de pandemia.
* 28 juñu: golpi d'Estau en Honduras.
* 27 Setiembri: Elecionis legislativas en Portugal.
Calandáriu

El **calandáriu** o **calandariu** (del latín *calenda*) es una cuenta sistematizá del transcursu del tiempu, gastau pala organizacion cronológica de las ativiais umanas. Enantis, albondus estavan basaus enos ciclus lunaris, perdurandu el su gastaeru nel calandáriu musulmán, o ena fecha de várias fiestas religiosas cristianas. Ogañu, la mayol parti de los calandárius tienin por referéncia el ciclu que describi la Tierra alreol el Sol i se denominan calandárius solaris. El calandáriu sideral se hundamenta ena movicion terrestri respetu d'otrus astrus deferentis al Sol.
Tiempu

El **tiempu** es la magnitú física cona que medimus la duración o deseparación d'acontecimientus sujetus a muación, delos sistemas sujetus a oselvacion, estu es, el periou que transcurri entre el estau del sistema quandu esti aparentava un estau X i el enstanti nel que X registra una variacion perceptibli pa un oselvaol (o aparatu de media). Es la magnitú que premiti ordenal los sucesus en secuencias, estableciendu un pasau, un presenti i un huturu, i da lugal al prencipiu de causaliá, unu los asiomas del metodu científicu. El tiempu á siu frecuentementi concebiu como un fluju sucesivu de situacionis atomizás.
La su uniá básica nel Sistema Internacional es el segundu, cuyu símbolu es **s** (debiu a qu'es un símbolu i no una abreviatura, no s'ebi escrevil con mayúscula, ni como "seg", ni agregandu un puntu posteriol).
Casal de Caçris

**Casal de Caçris** (**Casar de Cáceres** en castellanu) es un monicípiu d'Estremaura, assitiau ena província de Caçris. Cuenta con una puebracion de 4.841 abitantis (2010). Es el segundu monicípiu mas puebrau la Comarca Taju-Salol.

## Referencias

## Atijus p'ahuera
Comares

**Comares** es un monicípiu la província de Málaga, assitiá en España, ena comuniá autúnoma d'Andaluzia. Posei 1.615 abitantis.

## Referencias
Fotosíntesi

La **fotosíntesi** (del griegu antíguu φώτο [foto], "lus", i σύνθεσις [síntesi], "union") es la convelsion e nirgía luminosa en nirgía química establi, huendu el adenosín trifosfatu (ATP) la primel molécula ena que quea almacená essa nirgía química. Con posterioriá, el ATP se gasta pa sintetizal moléculas orgánicas de mayol estabiliá. Amás, s'ebi de tenel en cuenta que la via nel muestru praneta se mantieni hundamentalmenti grácias a la fotosíntesi que realizan las algas, nel meyu acuáticu, i las prantas, nel meyu terrestri, que tienin la capaciá de sintetizal matéria orgánica (enprescindibli pala constitucion los seris vivus) partiendu de la lus i la matéria inorgánica. Ca añu los organismus fotosintetizaoris fijan en holma de matéria orgánica alreol de 100.000 millonis de tonelás de carbonu.
Jean-Jacques Rousseau

**Jean-Jacques Rousseau** (Ginebra, Suiça, 28 juñu de 1712 - Ermenonville, Fráncia, 2 júliu de 1778) hue un escreviol, filósofu i músicu definiu como un ilustrau, huendu parti de las sus teorias una rehorma a la Ilustración i prefigurandu al posteriol Romanticismo.
Las ideas politicas de Rousseau enfluyerun en gran media ena Revolucion francesa, el desarrollu de las teorias repubricanas i el crecimientu del nacionalismu. La su erencia de pensaol radical i revolucionario está probablementi mejol espresá enas sus dos mas célebris frasis, una contenia en *El contratu social*: «El hombre naci libri, pero en tos laus está encadenau»; la otra, contenia en el su *Emilio o de la Educacion*: «El hombre es güenu por naturaleza».
Robrea

**Robrea** (*Robleda* en castellanu) es un monicípiu de la comarca El Rebollal, ena província de Salamanca (Castilla i Lion). Está a un longol de 113 km de la capital provincial. Sigún el censu de 2009, tien 521 abitantis.

## Referencias
San Vicenti i las Granainas

**San Vicenti i las Granainas** es un país isleñu assitiau al norti de Veneçuela i de la isla de Grenada, ena caena de las Antillas Menoris del mari Caribi. El su territoriu de 389 km² comprendi la isla prencipal de San Vicenti i las dos trecel partis de las Granainas del norti. El país tien una estória colonial británica i agora horma parti de la Mancomuniá Británica de Nacionis i de la CARICOM.

Situau ena caena delas Antillas Menoris al esti del mari Caribi i limitandu al norti con Santa Lucía, al esti con Barbados, al sul i oesti con Venezuela i al sul con Granada. El su territoriu de 389 km² comprendi un total de 32 islas, la isla prencipal de San Vicente i las dos terceras partis del norti del archipiélagu las Granainas.

Con una superficii de 387 km², la mayol parti del su territoriu consisti ena isla más septentrional de San Vicenti, que inclui la capital i ciá más grandi, Kingstown. Al sul s’alcuentran dos tercius dela parti norti las Granainas, una cadena de 32 islas más chiquinas; el terciu sul restanti conforma Granada. Sieti de las islas están habitás, de las qualis las más grandis i puebrás son Bequia, Mustique, Canouan i Unión.

Con una puebración estimá de 110.872 abitantis, San Vicenti i las Granainas tien una densiá de puebración de más de 300 abitantis/km². La mayoria dela su puebración son descendientis d'inmigrantis africanus traíus por Francia i más tardi Gran Bretaña, que disputun las islas duranti el sigru XVIII. San Vicenti i las Granadinas siguió siendu una colónia del Imperiu británicu dendi 1783 ata 1979, quandu logró pacificamenti la endependencia; la coltura, el idioma, el gobiernu i el sistema legal del país refleutan el largu legau del dominiu británicu, i es parti dela Mancomunidá de Nacionis, con el monarca del Reinu Uníu comu el su jefi d'Estau.

San Vicenti es miembru dela Organización de Estaus del Caribi Oriental, CARICOM, la Alianza Bolivariana pa las Américas i la Comunidá de Estaus Llatinoamericanus i Caribenhos (CELAC). Tamien forma parti del Caribi anglófonu.

N'abril de 2021, el volcán La Soufrière entró en erupción varias vezis i se produxerun "eventus explosivus" que se prolongun duranti dos semanas, lo que provocó la evacuación de 16.000 residentis. Varias islas cercanas, el Reinu Uníu i organismus comu las Nacionis Uníus brindarun asistencia i apoyu financieru d'emergencia. El 13 de abril de 2021, el Bancu Mundial anunció la primera oferta important de financiación a largu plazu de 20 millonis de dólaris.

## Etimologia

Cristóbal Colón bautizó la isla prencipal comu San Vicenti porque desembarcó nella el día de San Vicenti, el 22 de heneru de 1498. El nombri las Granainas hazi referência a la ciá española de Graná, inque pa diferenciar-si dela isla del mesmu nombri, se gastó el diminutivu. Dantis del aporti delos españolis, los aboríginis caribis que abitun la isla de San Vicenti la llamaban *Youloumain*, en onol al Youlouca, el espíritu los arcoíris, que creían qu'abitaba la isla.

## Referencias
San Cristobal i Ñevis

**San Cristobal i Ñevis** (en ingrés: *Saint Kitts and Nevis*) sonin dos islas que holman un país del norti antillanu, en concretu de las Islas de Barloventu. Cristóbal Colón descubrió estas islas en el su segundu viaji a América, llamandu a la mayol San Cristóbal en onol al legendariu mártil i Ñevis a la segunda pol ampu de la su cumbri (causau en realiá polas nuvis).